[{"text_idx": "#000003", "text": "\u201cAmi kontenti tanba buat ne\u2019ebe\u0301 ami hetan iha ne\u2019e, sei esplika ba komunidade sira iha ne\u2019eba,\u201d dehan xefe ekipa Task force Beac\u0327o, Fransisco Amaral iha Suai, Tersa (22/02)."}, {"text_idx": "#000004", "text": "Iha estudu komparativu ne\u2019e xefe ekipa rekuinese importa\u0301nsia husi estudu ne,e no sei haklaken saida mak hetan ona ba komunidade sira iha munisi\u0301piu Viqueque."}, {"text_idx": "#000005", "text": "\u201cNune\u2019e ami bele hatene imformasaun husi ne\u2019e no komunidade sira ne\u2019ebe\u0301 uluk afeita iha Suai ba projetu ne\u2019e, entaun sira ne\u2019ebe\u0301 afeta ne\u2019e ami husu hela ho dignu ka lae? maibe\u0301 ami haree uma di\u2019ak no komunidade sira hela agora ho dignu tebes,\u201d Nia tenik."}, {"text_idx": "#000006", "text": "lha sorin seluk Direto\u0301r Projetu Tasi Mane, Fransisco Fereira hatete, komunidade sira husi munisi\u0301piu Vikeke halo estudu komparativu iha Covalima tanba modelu impelemntasaun projetu hanesan sei implementa mo\u0301s iha Beac\u0327o Vikeke."}, {"text_idx": "#000007", "text": "\u201cSira mai halo estudu komparativu iha ne\u2019e, tanba projetu iha ne\u2019eba\u0301 mo\u0301s atu hanesan iha Suai ne\u2019e, tanba ne\u2019e sira haree komunidade ne\u2019ebe\u0301 uluk afeta ba projetu hanesan aeroportu no auto estrada no perfurasaun mina iha ne\u2019e, ekipa Task Force mai sei haklaken buat ne\u2019ebe\u0301 haree ho matan no husu direta iha terenu ba komunidade sira ne\u2019ebe\u0301 mak afeta ne\u2019e, ne\u2019ebe\u0301 buat ne\u2019e sira hetan iha Covalima sei pasa ba nia komunidade iha Vikeke tanba tempu badak governu halo levantamentu dadus iha Beac\u0327o, entaun Timor Gap lori ekipa Task Force reprezenta komunidade mai vizita progresu iha munisipiu Covalima,\u201d Nia informa."}, {"text_idx": "#000008", "text": "Entertantu iha estudu komparativu ne\u2019e vizita bairu foun, rate ne\u2019ebe\u0301 halo foun ne\u2019ebe\u0301 molok ne\u2019e afetadu husi Aeroportu Internasional Kayrala Xanana Gusma\u0303o nomo\u0301s halo observasaun jera\u0301l iha posu Liurai suku Camanasa.(*)"}]